**Kritériá prijímania žiakov do 1. ročníka pre školský rok**

**2024/2025**

Riaditeľ školy podľa zákona NR SR č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a podľa § 62 až § 68 o prijímaní na vzdelávanie na stredných školách zákona č. 245/2008 o výchove a vzdelávaní (školský zákon) a o zmene a doplnení niektorých zákonov v znení neskorších predpisov zverejňuje tieto podmienky prijatia na štúdium do prvého ročníka v školskom roku 2024/2025:

**Študijný odbor:** 7661M sociálno-výchovný pracovník

**Dĺžka štúdia:** 4-ročné štúdium

**Počet tried:** 1 trieda v Žiari nad Hronom

**Poskytnutý stupeň vzdelania:** ISCED 3A

Prijímacie konanie sa uskutoční podľa Zákona č. 245 / 2008 Z.z. o výchove a vzdelávaní (školský zákon) v platnom znení.

1. **PODMIENKY PRIJATIA žiaka 9. ročníka ZŠ do 1. ročníka štúdia v študijnom odbore 7661M sociálno-výchovný pracovník:**

* Nadobudnuté nižšie stredné vzdelanie podľa § 16 ods. 3 písm. b) zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov (úspešné ukončenie deviateho ročníka základnej školy). Uchádzač o štúdium nesmie byť žiakom inej strednej školy.
* Úspešné vykonanie prijímacej skúšky z profilových predmetov (profilové predmety, z ktorých pozostáva prijímacia skúška na stredné školy pre príslušný školský rok určí Ministerstvo školstva, vedy, výskumu a športu Slovenskej republiky podľa § 64 ods. 1 zákona č. 245/2008 Z. z. o výchove a vzdelávaní /školský zákon/ a o zmene a doplnení niektorých zákonov v znení neskorších predpisov. Pre študijný odbor 7661 M sociálno – výchovný pracovník sú určené predmety **slovenský jazyk a literatúra a z predmet biológia.**
* Dobrý zdravotný stav.

**2. FORMA PRIJÍMACEJ SKÚŠKY**

* **Prijímacie skúšky** – uchádzač môže za oba profilové predmety spolu získať **60 bodov:**
* **slovenský jazyk a literatúra – test (30 bodov),**
* **biológia – test (30 bodov)**
* **Prospech zo základnej školy –** boduje sa priemerný prospech koncoročného vysvedčenia 8. roč. a polročného vysvedčenia 9. ročníka.

**Za študijný prospech je možné získať najviac 50 bodov.**

Uchádzači sa zostavujú do poradia úspešnosti podľa získaného počtu bodov z oboch častí (prijímacie konanie + prospech zo ZŠ).

**Uchádzač vyhovie prijímaciemu konaniu, ak získa minimálne 20 bodov, to je min. 10 bodov z každej zložky.**

**Prijímacie skúšky pre štúdium na SSOŠP v Žiari nad Hronom**

**sa konajú 2. mája 2024 a 6.mája 2024**

Ak v 1. kole nebude naplnený počet žiakov, uskutoční sa 2. kolo prijímacieho konania. V tomto kole môžu byť prijatí aj uchádzači, ktorí vyhoveli prijímaciemu konaniu na inej pedagogickej strednej škole.

Ďalšie zmeny uvedených kritérií sú v kompetencii zriaďovateľa a riaditeľa školy.

Prerokované v pedagogickej rade 14.novembra 2023

Schválené riaditeľom školy dňa 14.novembra 2023

Mgr. Miroslav Koralka

riaditeľ školy